Udgivet af UNiTAiL www.DanishBits.org
"Forlader det her for at besøge jer.
Glæder mig helt vildt."
Forlader det her for at besøge jer. Glæder mig helt vildt.
Bliver så fedt!
Undskyld. Undskyld.
Brunch lørdag på Nora's?
Gilpin!
Sidder du og glor på din telefon? - Jeg skal hjem til jul i aften...
Er det blevet i aften endnu? Jeg synes, det ligner i dag.
Bliv færdig med tandpastaen. - Okay. Undskyld.
Far, så er vi her.
Jeg er ude i køkkenet. Jan og Spencer, køkkenet!
Far? Hvad i alverden laver du?
Hvad ligner det? Jeg skifter en pære for dig.
Render du og klatrer på stiger?
Det er nok ikke nogen god ide. - Må jeg nu ikke skifte en pære?
Nej nej, jeg kan selv. Hejsa.
Hvordan er livet i New York? - Super.
Hvordan går det i skolen? - Udmærket. Hvad med dig?
Skønt. Hvorfor skal jeg bo her? - Du har lige fået en ny hofte.
Jeg er lige straks ude igen. - Det er altså ikke et fængsel.
Jeg savner min lejlighed forfærdeligt. - Din lejlighed er forfærdelig.
Er her ikke vildt koldt? - Fyret i kælderen virker ikke.
Her er sgu som i en frostboks.
Fik du ringet til Milo? - Nej.
Han har ringet hertil fem gange. - Jeg gider ikke tale med ham.
Lad mig tage din bagage.
Nå, du sover herinde? - Vi er roommates.
Jeg kan også bare sove nedenunder på sofaen.
Pjat med dig. Det er kun et par uger. Kom ind og lad, som om du er hjemme.
Slog du dig? - Ikke et ord til din mor.
Den skal sidde der.
Der. Og den skal ind der.
Spencer, er du der?
Vi ses derhenne.
Nej, hvor er I søde.
Jeg skal tidligt på arbejde i morgen, men der kommer en og reparerer fyret.
Jeg skal spise brunch med de andre. - Hvor hyggeligt. Hvorhenne?
På Nora's.
Hvorfor? Byen bugner af restauranter, og så skal I absolut vælge den?
Far, det er mange år siden.
Jeg elsker dig, min skat. - Jeg elsker også dig, mor.
Det er noget hø at blive gammel, og sådan er det bare.
Har du stadig hende kæresten?
Nej.
Vi er vist ikke sammen længere.
På grund af hende eller dig? - Det er indviklet.
Lad mig prøve at forstå det.
Dengang vi fandt sammen...
... var vi ligesom nogle andre mennesker, end vi er i dag.
Sidste år var fantastisk.
Jeg gik i 3. g. Jeg havde en kæreste.
Jeg følte, jeg langt om længe havde fundet ud af, hvem jeg var.
Jeg ville nok bare ønske, jeg kunne have det sådan igen.
Langdistanceforhold er vanskelige.
Det siger alle selvfølgelig, men det viser sig, at det er sandt.
Må jeg give dig et råd?
Hver eneste dag i hver eneste togvogn vrimler det med damer i New York.
Og hver femte af dem ville jeg gifte mig med på stedet.
Det her er dine jubelår.
Er det? - Ja.
Så tag dig lidt sammen, for det går kun ned ad bakke herfra.
Bravestone.
Ej, hvor ser du godt ud. - Tak.
Fridge!
Vi byggede huse i to måneder, -
- og på hjemvejen var vi et smut i Costa Rica, der også var fantastisk.
Hvor er det bare fedt for dig.
Og "M"... Skal vi til at kalde dig det?
Det er bare et kælenavn, en fra college fandt på.
Det behøver I altså ikke at kalde mig.
"M". Det lyder frækt.
Men dig og Spencer, I er stadig ikke...?
Nej, vi... holder stadig pause.
Hvor bliver han af?
Gudfader. Hvad vil du, Milo?
Det er også rart at se dig.
Ja, jeg vil gerne ind og have en kop kaffe. Tak som byder.
Må jeg lave æg?
Fint, bare det går lidt hurtigt. Jeg har ikke hele dagen.
Du skal måske noget?
Har du hørt meget til Spencer?
Ja.
Nej, egentlig ikke faktisk.
Jeg sms'er ham, men han svarer ikke altid.
Det kender jeg.
Jeg har haft travlt med undervisning, træning og kamp i weekenderne.
Klart nok.
Jeg har været lidt bekymret for ham.
Okay, hvor bliver stodderen af?
Smager det?
Hvad mener du med det?
Hvad er det, du vil? Du kimer mig ned -
- og dukker op ud af det blå efter 15 år. Hvorfor? For at lave æg?
Kan du huske, da vi åbnede? Vi havde ham den lille opvasker, Morris.
Gu kan jeg da huske Morris.
Han var på aftenholdet. Seks dage om ugen til klokken to om natten.
Opvaskeren. - Lille Morris.
Han rørte ikke kasserollerne, -
- før han var færdig med hvert eneste stykke tagtøj i bøtten.
Manden kunne sit kram.
Lille Morris.
Gider du komme til sagen? Alt er så omstændeligt med dig.
Jeg ved, du kommer for at undskylde, men jeg er desværre ikke interesseret.
Skulle jeg sige undskyld til dig? - Det må være ham med fyret.
Morfar Eddie? - Anthony?
Anthony! Hvordan står det til? Kom indenfor.
Hvordan går det?
Det er noget hø at blive så gammel, og sådan er det bare.
Det er Martha og Bethany. Det er Spencers morfar, Eddie.
Martha, du er hende kæresten.
Godmorgen. - Undskyld, vi forstyrrer.
Det er ham, der forstyrrer. - Milo Walker.
Milo fra Milo & Eddie's? - Hyggeligt at møde jer.
Min far elskede jeres restaurant. Vi kommer lige derfra.
Den hedder Nora's nu.
Det er knap nok en restaurant nu, nærmere en morgenmadscafé.
Havde I Spencer med? - Nej, vi leder faktisk efter ham.
Er I sultne? Jeg har lavet æg. - Det må jeg hellere se på.
Du behøver ikke nøjes med at kigge på dem.
Har du brug for en hånd? - Ser det måske sådan ud?
Martha?
Hvor er han?
Kan I høre det? - Ja.
Kan du høre noget? - Det er sikkert bare fyret.
Hvordan er det havnet her? - Aner det ikke.
Måske... Måske gik han tilbage efter det.
Er han ved at reparere det?
Hvorfor skulle nogen ville reparere det skidt?
Aner det ikke. Måske er han ude for at købe servedele?
Jeg ringer til ham igen. Alt er sikkert i skønneste orden.
14 sms'er og fire ubesvarede opkald.
Jeg tror ikke, han er gået ud.
Jeg tror... at han er taget derind igen.
Nej, nej, nej, nej...
Hvordan kunne han finde på det? - Kan du huske, hvordan det var?
Jeg blev ædt af en flodhest. - Jeg blev dræbt af kage!
Hør lige her. Hvordan skal han slippe ud?
Ved at tage den grønne juvel... - Og sætte den tilbage på statuen.
Helt alene?
Vi må ind efter ham. - Er du vanvittig?
Jeg tager med. - Har I fået pip?
Vi kan sagtens klare det. Vi har været der før.
Jeg må holde op med at hænge ud med hvide.
Sidste gang vandt vi jo. - Vi overlevede med nød og næppe.
Han ville gøre det samme for dig. For os alle sammen.
Forsigtig. Det ser noget medtaget ud.
Velkommen til Jumanji.
Jamen vi har jo ikke valgt figurer endnu.
Okay, nu sker det. Jeg hader det her.
Det sker bare ikke!
Hallo?
Er jeg...?
Er det virkelig...?
Det er hende. Jeg er hende.
Hej, Spencer.
Spencer?
Jøsses Maria, hvor er jeg?
Hvad fanden sker der?
Åh min gud.
Eddie?
Hvem fanden er du? - Milo Walker. Hvem er du?
Milo? - Hvad i alverden?
Stop en halv. Du fredsens!
Det er bare løgn. - Hvem er du?
Du er Spencers morfar. - Det siger du ikke?
Og du er Milo. - Det kan du bide spids på.
Jeg er Martha, Spencers... - Er du hende kæresten?
Pas på!
Av, det gjorde kraftedeme ondt!
Bethany? - Hvad? Jeg er ikke...
Nej!
Nej, nej, nej, nej...
Nej, nej, nej! Det sker bare ikke!
Fridge? - Ja, gu fanden er jeg Fridge!
Okay, der er gået noget galt.
Tror du?
Hold da... Vent lidt.
Hvis jeg... så må I... Spencer?
Hvorfor kalder alle mig Spencer? - Nej, det er morfar Eddie.
Og det der er Milo. - Mig en fornøjelse.
Hvad?! Hvor er så Bethany og Spencer?
Aner det ikke. Spillet lod os ikke vælge avatarer.
Fordi det er i stykker!
Er vi døde? - Jeg tænkte præcis det samme.
Er jeg død og forvandlet til en tætbygget spejderdreng?
Vi er ikke døde. - Hvad foregår der så?
Det lyder meget bizart, men vi er i et computerspil ved navn "Jumanji", -
- og vi er forvandlet til computerspillets figurer.
Fridge og jeg har været her før. - Men sidste gang var jeg dig.
Vi er i et spil. Spencer er også herinde.
Spencer? Er han her? - Ja.
Eddies barnebarn? - Ja, Spencer.
Er han her også? - Ja! Og vi må finde ham.
Så det er en slags gemmeleg?
Helle for ikke at være den.
Min hofte fungerer godt.
Mine led er som smør.
Ja, se engang. Se lige, hvad jeg har fået.
Vi har problemer. - Det tror jeg på.
Jeg er ham den gamle fedtklump. Sidst var jeg trods alt stadig sort.
Se lige den lille fyr.
Goddag.
Kom ikke for tæt på vandet. - Skynd dig væk!
Hvabehar?
Skrid med dig!
Hvad skete det? - Hvad fanden var det?
Det der var en flodhest.
Og de løber pokkers hurtigt. Hurtigere end en hest sågar.
Og de har et ganske frygteligt bid.
Hvad siger I så? Det sjove er, -
- at jeg ikke mindes at have vidst ret meget om flodheste før nu.
Du er zoolog. - A hva' for en fisk?
Er vi i Florida? - Hør nu godt efter.
Det her er et farligt sted. Sindssygt farligt.
Men Martha og jeg kender rumlen. I må være på vagt hele tiden.
Hvis jeg nærmer mig vandet, holder jeg konstant øje med det.
I er nødt til at have øjne i...
Åh nej.
Hvad syv sytten var det, der skete med ham?
Du store kineser! - Hvad fanden skete der med dig?
Pis!
Et fly?
Følg efter mig!
Kom, følg efter os!
Velkommen til Jumanji!
Hvorfor kommer han i et fly? - Stå ikke der og glo. Hop ind.
Spænd jer fast. Tiden er knap.
Dr. Bravestone, den berømte arkæolog og eventyrer.
Godt at se Dem igen. Jeg har set frem til Deres ankomst.
Taler du til mig? - Ja.
Jumanji er atter i stor fare, og kun I kan hjælpe.
Nigel, vi leder efter vores ven...
Ruby Roundhouse, menneskedræber. Velkommen til Jumanji.
"Menneskedræber"? - Ja, jeg slår folk ihjel.
Godt at se Dem igen. Jeg har set frem til Deres ankomst.
Hvad er der med ham? - Kære Mouse, mig husker De vel.
Nigel Billingsly til Deres tjeneste. - Nigel, jeg mente nok, det var dig.
Han er en... Hvad var det nu? - NPC, en non-player character.
Han er ikke et rigtigt menneske. - Han kan kun sige bestemte fraser.
Sådan har min ven Carl det også.
Nigel, er der kommet andre hertil?
Jumanji er i stor fare. Det hele står i mit brev til Dem, dr. Bravestone.
De kunne jo læse det højt.
Morfar Eddie, har du et brev?
Om jeg har et brev? Hvorfor skulle jeg have et brev?
Nigel har sendt dig et. - Jeg har ikke fået brev fra ham.
Men vi er i et computerspil...
Er vi i et computerspil? - Vi skal dø.
Vi er allerede døde. - Er vi kommet i Helvede?
Det hele står i mit brev til Dem. De kunne jo læse det højt.
Jeg har for pokker ikke noget brev. - Eddie, du sidder med det i hånden.
Hvor kom det fra? - Du må være lidt mere til stede.
Du kunne jo læse det højt.
"Dr. Bravestone, jeg håber inderligt, at dette brev når frem til Dem.
Jumanji er atter i stor fare. Vi har hårdt brug for Deres hjælp."
Hvad foregår der?
Det er en cutscene. Jeg forklarer det senere.
"Vores værste mareridt er over os, -
- for Jürgen den Brutale er genkommen.
Den nådesløse despot er tilbage, -
- og med sig har han sine barbariske horde.
De steg ned fra deres fæstning på Mount Zhatmires tinde -
- og begav sig sydpå mod Avianprovinsen.
Her huses den hellige Falkejuvel, der bæres af landsbyens ældste.
Den er Jumanjis frugtbarhedsjuvel -
- og er blevet bevogtet af de lokale igennem århundreder.
Så længe juvelen kan se solen, vil vandet flyde, og landet blomstre.
Mange tapre sjæle døde den dag, men Jürgen fik, hvad han kom efter.
Han skjulte juvelen i mørke, gemt for solen.
En tørke ramte landet. Afgrøderne visnede og døde.
Og kommer juvelen ikke snart tilbage, kan det være for sent.
Derfor har vi tilkaldt Dem og Deres kolleger.
Jeg ved, hvor voldsom en opgave det må være for Dem, dr. Bravestone.
Det var jo Jürgen den Brutale, -
- der dræbte Deres forældre."
Dræbte han Bravestones forældre? - Ja, da doktoren endnu var dreng.
Hvor frygteligt. - Som sagt, det er et computerspil.
I må generobre juvelen fra Jürgen den Brutale og vise den til solen.
Han er på vej mod nord.
Jürgen den Brutale, er det Barbaras søn?
Find frem til ham som stenen tog og vrist den fra hans skurkeklo
og lykkes det at spillet slå da straks dets navn I råbe må
Undskyld, hvem er Jumanji?
Hvis jeg hørte rigtigt, er det hendes søster.
Her er kortet.
Find en oase, og følg flammen til ørkenfrugten.
Jeg kan ikke lande her, så I må springe. Jeg skal nok flyve lavt.
Hold jer klar.
Vi har ingen faldskærme...
Held og lykke. Jumanjis fremtid er i jeres hænder.
Af sted!
Hvad fanden?
Hvor er vi? Hvor er junglen? Hvad laver vi her?
Vi må holde hovedet koldt.
Holde hovedet koldt? Alt det her har vi ikke fået noget at vide om!
Og hvor fanden er Bethany blevet af?
Hvor i New Hampshire er vi? - Vi er ikke i New Hampshire, Milo.
Præcis, ikke New Hampshire. Er det ved at sive ind?
Næ. Jeg fatter ikke en dyt af, hvad der foregår.
Han kaldte mig dr. Braverman, og det hedder min ortopæd.
Jeg må have fået endnu en operation, og nu vågner jeg af narkosen.
Tjek lige det her!
Vi er nødt til at finde Spencer, -
- og for at kunne gøre det er vi nok nødt til at spille spillet.
Vi finder ham, gennemfører spillet og tager hjem.
Ed, er du okay? - Se mig engang.
Jeg er tilbage! Jeg har ikke set sådan ud siden...
Aldrig. Du så sådan ud aldrig.
Da jeg var ung, var jeg da i fin form.
Jeg kendte dig, da du var yngre, og det var ikke sådan, du så ud.
Mine øjne har vist skiftet farve. - Alt ved dig har skiftet farve.
Det klæder mig, hva'?
De var på vej nordpå.
Hvilken vej er nord? Gider du tjekke kortet?
Nå ja, jeg er kortlæser nu.
"Find en oase, og følg flammen til ørkenfrugten."
"Følg flammen til ørkenfrugten."
Kortet er blank. - Han kan se det.
Stederne på kortet er levels, og de bliver gradvist sværere.
Det her hedder:
"Klitter". Genialt.
Hvem fanden er det?
Det er en struds. Det er lige, hvad det er
Det er en struds.
Strudsen er en fugl, der ikke kan flyve.
Der findes 60 arter af dem, -
- herunder pingvinen, emuen og kiwien.
Jeg mindes ikke at have vidst...
Du er zoolog! Det er en vigtig profession.
Kunne vi skynde os lidt?
Et andet særpræg er, at de kan løbe op til 70 kilometer i timen, -
- hvilket gør dem til verdens hurtigste tobenede dyr.
Vidste I det? Fascinerende.
Sikke en prægtig skabning. - Vi må væk herfra.
Hvad ved du ellers om dem? - Her er et interessant faktum.
De har tre maver. Hvad siger I så?
Kom så, smut. - Ikke så tæt på.
Det er jo bare en fugl. Skrub så af med dig.
Er der andet, vi skal vide? - Strudsen har et andet særtræk.
Skrid så, din dumme fugl!
Når den føler sig truet, -
- går den til angreb.
Du fredsens!
Eddie! Eddie! Hvor er Eddie? Er han død?
Ja. - Men han skal nok klare den.
Har jeg slået Eddie ihjel -
- ved at tale for langsomt, som han altid har sagt, jeg ville?
Hvorfor falder alle ned fra himlen?
Sygeplejerske, jeg vil gerne tale med dr. Braverman øjeblikkeligt.
Jeg er ikke sygeplejerske.
Tatoveringerne på vores arme er vores liv.
Vi har tre liv hver. Du og Fridge har hver to tilbage.
Hvis I mister alle tre, så er det game over.
Så er I døde.
Som i kaputski?
Ja, kaputski.
Hvad fanden er det? - Se der.
Én ting mere angående strudse...
Sig det nu!
De færdes i flok.
Vi må væk herfra!
Strandbuggyerne! - Få fingeren ud!
Hvorfor er jeg så langsom? - Få nu røven med dig!
Kør! - Har du set nøglen?
Hvordan gør man? - Aner det ikke!
Under instrumentbrættet?
Den grønne knap! - Tryk på den!
Kør, kør, kør!
Kør!
Du er en elendig bilist.
Hvad mener du? Det går da fint.
Hjælp!
Hold fast, Eddie!
Skrid!
Skrub af med jer!
Jeg tror, vi slap fra dem.
Er du okay? - Ja.
Åh nej.
Hvad gør vi? - Aner det ikke!
Ind med jer!
Kvaboddere!
Eddie...
Hvad gør vi? Hvad gør vi?
Hvad er det, du gør? - Fugle, fugle, fugle!
Hvad fanden? - De kan ikke flyve.
Det kan buggyen heller ikke!
Vi klarer den ikke. - Vi klarer den.
Vi klarer den ikke! - Vi klarer den.
Vi klarer den ikke.
Det var fantastisk.
Du er en elendig bilist.
Så kan I lære det! Mig bider man ikke skeer med!
Så I mig? Jeg var formidabel.
Jeg reddede jer to, og jeg reddede ham fra en fugl, mens jeg kørte bil.
Jeg var en maskine. Jeg var utrættelig. Jeg var frygtløs.
Præcis. Bravestone er frygtløs.
Se her.
Du godeste.
Hvad fanden? - Det er dine styrker og svagheder.
Altså, dr. Bravestones styrker og svagheder.
"Frygtløs". Tjek.
"Hurtighed, klatreevner, boomerang".
"Ulmende intensitet"? - Det er en åndet grimasse, du kan.
Der var den.
Ad, han er en gammel mand. Tag dig sammen.
Eddie, har du fået et hjerteanfald?
Hans venstre side er lammet. Eddie, se på mig?
Nu er du dig selv igen.
"Svaghed: springkniv."
Springkniv? Det er noget nyt. - Sidst havde han ingen svagheder.
Gad vide...
"Nunchakuer". Det er nyt. - Det er sgu en god liste.
Milo, tryk på venstre side af brystet.
Hvabehar? - Kom nu.
Jeg har også en. Jamen dog.
"Zoologi". Det var det, I talte om.
Ja, din avatar er zoolog.
Min nevø Maxwell er dyrlæge...
"Lingvistik"?
Det havde jeg ikke. - Sprogvidenskab.
Han studerer hele sproget, mens han snøvler sig færdig.
Han er 32. Eller er det 35?
Okay, lad os få det overstået.
Det er bare løgn.
Geometri er da nyt.
Ja, hvem elsker ikke geometri? Og under svagheder: "Udholdenhed".
Hvad ellers? "Varme, sol og sand".
Ingen problemer. Det er jo ikke, fordi vi står midt ude i en ørken.
Hvad skal vi med den her stodder? - Han kan læse kortet.
Siger du, som fik nunchakuer.
Jeg har trænet fire timer om dagen i et halvt år, og se mig så lige nu.
Kæft, hvor er her varmt!
Hvem har gjort ham her til en figur i et adventurespil?
Jeg må bare have stodderen i form og opbygge hans udholdenhed.
Fem burpees, nu og her. Kom så!
Det var en. - En!
Åh nej.
Nord er den vej.
Det er godt at se dig igen, Ed.
Må jeg være fri. - For at høre, det er godt at se dig?
Du forrådte mig. - Sludder.
Vi solgte restauranten. Tiden var inde, i hvert fald for mig.
Efter at have været på benene og serveret 100 tallerkener per aften -
- i 35 år var jeg færdig.
Jeg var klar. Klar til at gå på pension.
Jeg er færdig med at tale.
Oasen.
Det må være næste level.
Næste level i spillet.
Er vi i et spil? - Ja, morfar Eddie, det er vi.
Vidste du det? - Var du ikke færdig med at tale?
Bethany? Jeg hedder også Bethany.
Gør du? Far, hun hedder også Bethany.
Det gør hun nemlig.
Må jeg tale med dig?
Selvfølgelig. Kom indenfor.
Jeg vidste ikke, hvor jeg ellers skulle gå hen.
Det er helt okay. Jeg er glad for, du kom.
Tror du, du kan hjælpe mig med at tænde maskinen?
Det er farligt. - Det ved jeg.
Men jeg er nødt til at gøre forsøget. De er mit team.
Hvad er det lige, vi leder efter? - Mit barnebarn, hr. Klogesen.
"Følg flammen til ørkenfrugten."
Se.
De er her. - Hyæner.
Kendt for deres benknusende tænder.
RØGHYTTEN
"Røghytten". Hvor der er røg...
Er der ild.
Kom.
Jeg troede aldrig, du ville komme tilbage.
Jeg skal tale med dig.
Meget gerne.
Ikke her, ikke nu. Ikke i nærheden af dem.
Lad mig være!
Fyrig! - Hun er ikke ægte.
Hvad sagde hun?
Hun troede, jeg aldrig ville komme tilbage, og hun vil mødes senere.
Så ved vi godt, hvad klokken er slået.
Hun har en ledetråd til dig. - Sikke et sammentræf.
Hun giver mig den lede tråd på. - Vent nu lidt.
Hun er din ekskæreste, din flamme. "Følg flammen."
Juvelen. Den er her.
Er det mine forældres morder? - Nej. Eller ja, på en måde.
Vi mistede en god mand i dag.
En af vores bedste.
For Dagfinn var ikke blot min hyænetæmmer.
Han var min ven. Jeg elskede ham som en bror.
Og nu er han borte.
Og hans elskede hyæner har mistet deres herre.
Dagfinn længe leve!
Hvorfor skulle han dø?
Han døde, fordi han begik en fejl.
Han forsøgte at stjæle noget, der er mig yderst dyrebart.
Han gav mig intet valg, så nu...
... fodrer jeg hans elskede hyæner med ham.
Det er langt ude.
Jeg elskede Dagfinn.
Højere end nogen af jer andre.
Og derfor...
Nøglen! Den er væk.
Tyv!
Jeg har fanget tyven!
Vent...
Er det jer?
Prøver du at stjæle nøglen til min kiste?
Niks.
Rusk hende.
Undskyld, det var mig.
Jeg ved ikke, hvad jeg...
Oy vey.
Jeg begynder at hyperventilere.
Er der nogen, der har en inhalator eller en papirpose?
Spencer? - Er her ikke virkelig varmt?
Vil det sige...? - Det er ham.
Det er da ikke Spencer. Mit barnebarn er en dreng.
Har han fået ny frisure?
Kap hovedet af hende.
Vent, vent! Jeg synes ikke, I skal kappe hovedet af mig.
Spencer! - Blev han...?
Min medicinhusker. Jeg skal tage min pille.
Kom nu!
Spencer, du er i live!
Hvad laver I her? - Vi kommer sgu da for at redde dig!
Bethany? - Nej, Fridge, for helvede!
Hvem er så...?
Milo Walker, søde ven.
Milo?
Spencer, er det dig? - Morfar?
Jeg har fundet Spencer. Hvad i alverden stjæler du for?
Jeg er stadig mig.
Hej. - Hej.
Hej.
Kom med.
Af sted.
Øv, jeg havde nøglen i hånden. Hvorfor stoppede du mig?
Fordi nogen råbte "tyv".
I skulle ikke være kommet. Jeg havde styr på det.
Du blev da ellers lige myrdet. - Hvorfor er du her overhovedet?
Hvorfor havde du spillet? - Vi knuste det for at undgå det her.
Jeg gik tilbage efter det. Jeg ved ikke hvorfor.
Men det gjorde jeg altså, og så i går aftes...
Jeg havde det svært, og så for der noget i mig.
Og nu er vi fanget her igen. - Jeg troede, jeg ville blive ham.
Bravestone. Jeg trængte til at føle det igen.
Føle... at jeg kunne hvad som helst.
I stedet er jeg Ming Fleetfoot.
"Liste-, lomme- og indbrudstyv". - Også en bedre figur.
"Svaghed: pollen".
Hun er klejn, kløgtig og allergiker. Hun er dybest set mig.
Hvis vi overlever det her, så slår jeg dig ihjel.
Tog du hertil med vilje?
Undskyld, okay?
Undskyld.
Vent! - Der er hun jo.
Hvem? - Min eks.
Hvis min mand vidste, at jeg taler med dig, ville du dø inden daggry.
Så ti stille? - Hør på mig.
Jürgen og hans hær drager tilbage til hans fæstning.
Der skal de mødes med brødrene Kababik.
Han vil give dem Falkejuvelen og indgår et forbund med dem.
Du må have fat i juvelen inden da.
Du er vores eneste håb, så du må skynde dig.
Jamen dog.
Nu må du af sted! - Hvad hed de der brødre?
Brødrene Kababik. - Brødrene Babbabik.
Kababik?
Du må have fat i juvelen inden da.
Du er vores eneste håb, så du må skynde dig.
Forklar det hellere én gang til.
Øjeblik. Hvad med ørkenfrugten? Skulle du ikke føre os til den?
Jeg er nødt til at gå, inden Switchblade opdager, jeg er væk.
Switchblade? - En springkniv er hans svaghed.
Jeg elsker dig, dr. Bravestone, -
- og det vil jeg altid gøre.
Det er min forbandelse.
Jeg elsker også dig.
Hun virker som en sød pige.
Vi har brug for kameler.
Hvis vi skal indhente Jürgen, har vi brug for kameler.
Og vi skal finde ørkenfrugten, hvad det end så er.
"Følg flammen." Det er vel hende. - I følger hende, vi stjæler kameler.
"Jumanjibærtræ".
Jumanjibær? Er det ørkenfrugten?
Det er det vel.
"I nødens stund er frugten sund." Et lille Jumanji-visdomsord.
Der er den.
Milo og jeg stjæler kamelerne. Morfar, du holder vagt.
Hold lav profil, okay?
Hvis der kommer nogen, må du fløjte eller sådan noget.
Så gerne.
Det er ikke nu, du skal ulme. Der er ikke brug for det her.
Det skete helt af sig selv. - Det lignede, at du havde mavekneb.
Jeg sveder, jeg sveder...
Jeg bryder mig ikke om at stjæle, hvilket er uheldigt for en tyv.
Frugten sidder på træet, -
- men vi kan ikke nå den uden at gå gennem vandet, eller hvad det end er.
Vi bliver sikkert kogt eller ædt af piratfisk.
"Følg flammen."
Det må være sådan, vi når derhen. Men hvordan skal jeg klare springet?
Det kan godt lade sig gøre, men jeg har ikke min normale eksplosivitet.
Sådan!
Martha!
Martha?
Martha! - Den er virkelig tung.
Er du okay? Ræk mig din hånd.
Vent lige lidt. - Hvad fanden?
Åh min gud! - Hvad fanden?
Fridge? - Ja. Martha?
Ja.
Smut med jer. Der er ikke noget at se her.
Hvad sagde du? - Jeg sagde, I skulle skrubbe af.
Hvad sagde du? - Jeg sagde, skrub af med jer.
Hvad sagde du?
Jeg sagde, skrid!
Skal I have noget klinket? Kom bare an.
Hvad duer I til?
Værsgo!
Kom an, I møgdyr!
Her, kamel. Kom, af sted.
Majestætiske dyr, ikke sandt?
Ingen årsag.
Talte du med dem?
Tryk på menuen.
"Lingvistik". Du kan tale med dyr.
Ja, jeg taler tilsyneladende kamelsprog.
Kan du bede dem om at gå med? - Lige et øjeblik.
De går gerne i dialog.
De spørger, hvad hyren er, og hvad vi har af bagage.
Se mig lige.
Hvad stiller jeg op med det her? - Du læser kort.
Det er meningen, jeg skal være hende. I stedet vokser der hår i mit ansigt!
Undskyld, alle kroppe er smukke. Selv den her.
Vent lige lidt.
Det her er genialt. - Vær forsigtig.
Fridge...
Yo, den her er for vild! - Den krop er altså ikke legetøj.
Nej, den er en maskine. Og derudover... babser.
Du gramser ikke på mine babser.
For sent. Det var det første, jeg overhovedet gjorde.
Stop det der. Nu tager vi bærret og går ud til de andre.
Ro på. Jeg vil også prøve det der flyvende akrobatspring.
Men vi har jo bærret. Det er ikke nødvendigt.
Vent!
Fridge, den krop er et våben.
Du ved ikke, hvad den er i stand til. Den er som en skarpladt pistol.
Ja, og nu går den af!
Åh gud!
Fridge! Kom her.
Pis også!
Jeg har dig.
Åh nej, nej, nej!
Gud, hvor var det hæsligt. - Jeg hader at være kortlæseren.
Lad os komme videre.
Switchblade, der er han!
Bravestone! Jeg sagde jo, du skulle holde dig fra min kone!
Vi har fået gæster. - Hvad har du gjort?
Venner, vi har brug for jer nu.
De sagde, vi kan liste ud ad bagdøren.
Taler du med kamelen? - Ja.
Det er Lucille og Hank og Jeffrey omme bagved.
Vi må videre. Min morfar tævede 45 fremmede uden nogen grund, -
- og nu vil damens mand have ham slået ihjel.
Er det ørkenfrugten? - Ja, et jumanjibær.
Det vejer som et ondt år. - Min morfar kan bære det.
Vi må væk herfra. Kom, morfar.
Jeg kan godt klare dem. - Hvad snakker du om?
Jeg kan godt klare dem.
Men det er jo Switchblade!
Nogle gange er man nødt til at flygte, men andre gange, som nu og her...
Den sad, Switchblade!
Hvad er der?
Vi burde snart kunne se Mount Zhatmire.
Gladys og jeg tog ud i det blå, inden hun gik bort.
Vi var på keramikrundrejse gennem Sydvesten.
Jeg mistede min restaurant, så du kunne tage ud at se på askebægre.
Det er det, man gør som pensionist. Man dyrker sine interesser.
Jeg har ingen interesser. Min slags går ikke på pension.
Vi arbejder og arbejder, indtil vi går hen og dør.
Men du pensionerede mig.
Det er et under, jeg holdt ud så længe. Du er besværlig.
Man svigter ikke sin bedsteven. Da jeg mistede restauranten, mistede jeg alt.
Ja, det ved jeg, han er. - Taler du til min kamel?
Ja, og han kan mærke, at du er røvhamrende irriterende.
Holder min kamel med dig?
Han er ikke din kamel. Han giver dig bare en ridetur.
Så kan I begge to rende mig!
Hvad sagde du?
Det her skal afgøres lige her og nu.
Jeg skal vise dig, skal jeg. - Milo, hvad er det, du gør?
Skal du have noget klinket? Skal du?
Det skal du ikke ønske dig, Milo.
Der tager du fejl, unge mand.
Jeg skal have noget klinket. Ordentligt klinket.
Hvad du ikke ved, er, at igennem de seneste 15 år -
- har jeg studeret Tai-Chi.
Lige nu opbryder jeg min Chi, -
- og når det er gjort, giver jeg dig en røvfuld.
Milo, det er ikke nogen god ide.
Du må holde op med at slå alle og enhver ihjel.
Godt så. Så er det afgjort.
Kamelerne gik i stå.
De vil ikke gå længere. For at finde Jürgens fæstning -
- skal vi bare følge den sti og dreje til højre, så er vi på hans område.
De vil ikke med, for de har ikke lyst til at dø.
Det har vi heller ikke.
Værste Bravestone nogensinde.
Vi skal altså over her.
Okay, vi kan godt. Vi må bare tænke os grundigt om...
Det er sgu da indlysende. Vi starter på den bro der.
Videre til den, der skråner 30 grader, og de to, der danner en trapez.
Geometri! Det er det, det skal bruges til!
Måske er stodderen ikke helt ubrugelig.
Jeg går først. - Seriøst?
Se, ingen problemer.
Nej, nej, nej, nej...
Morfar!
Møg!
Uha da.
Hvad fanden?
Vi kan godt. Det er bare om at finde den rette timing.
Kom så. - Efter mig.
Kom så!
Kom nu, Milo!
Du fredsens.
Sig mig, bevæger den klippe sig?
Åh nej. - Hvad?
Vi har et problem. - Hvad er det?
Hillemænd.
Hvad er der galt? - Sig det nu!
Det er mandriller. Vi må væk.
Den med den stumpe vinkel!
Bemærk den farverige pigmentering omkring deres ansigt og endeballer.
Mandriller er den tungeste abeart.
De er tungere end selv bavianer, som de ofte forveksles med.
Videre til romben!
Kom, fart på.
Romben!
Nej, Martha!
Du er på den forkerte bro! Tag den vinkelrette!
Martha!
Nej! Nej!
Spencer, bag dig!
Spring!
Jeg har dig!
Spencer!
Slip mig!
Kom så.
Bare kom an.
Kom her!
Morfar! Det er nok nu!
Stop! De er væk!
Kom!
Ræk mig hånden! Stol på mig!
Det er den sidste. Sigt efter parablens midte!
Fandens til...!
Hop!
Eddie. - Milo!
Eddie? Hvor skal du hen?
Jeg har brug for hjælp!
Eddie! - Milo!
Seriøst?
Løb!
Hej, venner. - Hvem fanden er det?
Alex, hvad laver du her? - Bethany sagde, I var i nød.
Hvor er Bethany? - Lige her.
Vil det sige...?
"Ej, hallo, ligesom."
"Jeg er totalt en hest."
"Hvor er det sinds, vi fandt jer."
"Heeej."
Jep, det er Bethany.
Hvad så?
Vi har tøj med. I må have det hundekoldt.
Så hesten er altså en figur i spillet?
Ja, han hedder Cyclone.
Hvordan føles det? - Den er svært forstuvet.
Hvor har du tøjet fra?
Da jeg så, vi skulle nordpå, tog vi på shoppetur.
Kan man shoppe her? Hvor ved du det fra?
Jeg var her i 20 år, knægt.
I det mindste fik jeg skiftet en åndssvag hat ud med en anden.
Sikke et syn, hvad?
Ja, sikke et syn.
Eddie, du mistede ikke alt, da du mistede restauranten.
Du har stadig så meget.
Jeg mistede min ven.
Samme her.
Undskyld, Milo.
Jeg siger også undskyld. Jeg skulle have opsøgt dig for længe siden.
Jeg er glad for, du kom forbi til en kop kaffe.
Hvad fik dig til det? Hvorfor nu?
Milo, hvad er der los?
Du er syg.
Hvor alvorligt er det?
Jeg har ikke langt igen.
Fanden tage det. - Men jeg føler mig heldig.
Jeg var gift med en pragtfuld kvinde. Jeg har haft et pragtfuldt liv.
Og det er ikke alle forundt.
Derfor ville jeg forsones med dig. Og nu, da det er gjort, -
- er det mig også en glæde.
Morfor og Milo, vi må af sted.
"Fæstningen". Det må være sidste level.
Okay, vi bestiger bjerget og sniger os indenfor.
Og så stjæler vi juvelen, inden brødrene Kababik dukker op.
Og viser den til solen. - Vi har en plan.
Jeg gik vist glip af planen i planen. Vi var døden nær på sidste level.
Jeg kan knap nok gå. Hvis morfar banker den forkerte, -
- eller vi bliver angrebet af en isbjørn, hvad gør jeg så?
Jeg banker da ikke den forkerte. - Jo! Du er ikke en god Bravestone.
Du er stædig og knotten, og du får os slået ihjel.
Hvad fanden mener du?
Og Milo...
Med al respekt, så er han ikke den rette til at være zoolog.
Han taler så langsomt, at man dør, før han er færdig. Ikke for noget.
Helt i orden. Jeg skal nemlig sige dig, at min ven Bernard...
Der kan I se! Du er en tyv, der ikke tør stjæle.
Og Bethany er en hest.
Vi er fanget her igen.
Vi er ved at løbe tør for liv, og min ankel gør pisseondt.
Fridge!
Fridge, er du okay?
Yo, I skal se det her!
Det var sådan, vandet så ud ved træet.
Dengang vi... - Skiftede kroppe.
Kæft, hvor er det koldt!
Det er jo iskoldt! Hvad fanden?
Ja! Hvor har jeg dog savnet dig.
Ej, altså, hej!
Spencer?
Hej. - Hej.
Morfar? - Ja, hvad er der?
Milo?
Du har en kæmpestor...
Jeg havde aldrig troet, jeg skulle blive så glad for at krympe.
Jeg har aldrig set noget lignende.
Gud, hvor er det skønt at kunne tale med ord igen.
Hej, Spencer! Vi skal så meget sludre igennem. Jeg vil høre alt om New York.
Men måske er det ikke det bedste tidspunkt.
Nej, måske senere. - Senere.
Føles det bedre?
Ja, meget.
Jeg har hår!
Det må jeg fortælle Milo. - Vær nu forsigtig, morfar.
Hvordan går det med anklen?
Det er ikke nær så slemt, som du gjorde det til.
Hvad mener du? - Ikke noget.
Du hylede op om det, men det er ikke så slemt.
Hold jer væk fra den hest! - Stands!
Hvilken ankel er det?
Fjern jeres grabber!
Jeg er hos dig, Milo.
Venner!
Eddie og Milo er blevet taget.
Der er is overalt og kun én vej ind.
Men den er spækket med vagter.
Jeg kan se en fangekælder oven for isvæggen. Der må din morfar være.
Milo er formentlig i laden omme på den anden side.
Vi deler os op. Et hold redder Milo, det andet befrier min morfar.
Men hvordan kommer vi ind?
Fridge, har du noget isklatreudstyr i din rygsæk?
Noget a la det her?
Præcis a la det der.
Det er derfor, jeg er ham med rygsækken.
Du er god til det. - Det ved jeg.
Martha, vil du tage med mig?
Selvfølgelig.
Jeg havde glemt, hvordan det føles. Det er uhyggeligt.
Vi kan godt. Det her team kan alt.
Det kan jeg skrive under på.
Kom, venner. Frem med labben.
Vind pokalen! Vind-vind pokalen!
Kom nu, venner!
Det er jeg ikke med på. - Lad os bare komme af sted.
Fint. Hejsa, team.
Jeg sniger mig ind sammen med dem. I det her kluns har jeg en chance.
I bliver her. - Glem det.
Så er det nu.
Alex, nej! - Pøj, pøj, Alex.
Kom. - Hvad snakker du om?
Bethany. Bethany!
I to. Bliv, hvor I er. - Hvem, os?
Er I brødrene Kababik?
Om vi er hvem? - Er I brødrene Kababik?
Ja. Vi er dem. Det er os.
Vi er brødrene Cadabra. Kadabrik.
Han er den ene bror, -
- og jeg er den anden.
Vi har hver sin mor.
Men vi kommer for at få det, vi kommer for at få.
Brødrene Kababik, på vegne af Jürgen den Brutale:
Velkommen til Zhatmirefæstningen.
Tak.
Jeg skal spørge dig om noget. - Okay.
Hvorfor kom du aldrig og besøgte mig?
Du aflyste første gang. Og til Halloween aflyste du igen.
Og pludselig siger du, vi skal holde pause.
Det er bare...
På dine Instagram-billeder så det ud, som om du havde det vildt fedt.
Det gjorde mig bare usikker.
Måske er jeg ikke den fyr, jeg troede, jeg var.
Eller den fyr, du troede, jeg var, hvilket ville være endnu værre.
Spencer, tror du da ikke, jeg er hunderæd hele tiden?
På college oplevede jeg for første gang, at folk kunne lide mig.
Men jeg forestiller mig hele tiden...
... at de før eller senere opdager, hvem jeg egentlig er.
Men så ser jeg dig.
Og du er en, der gør mig glad for at være den, jeg egentlig er.
Det er, når man er bange og usikker, -
- at man har allermest brug for sine venner.
Goddag, Hr. Walker.
Hvorfor hænger du med mulen?
Det er farhumor. Jeg kan ikke gøre for det.
Lad os få dig ud herfra.
Okay.
Det er bare en forhindringsbane. Dem var du så god til.
Så tag dog på hotel.
Morfar, nu skal du ud derfra.
Lad os pakke vores sydfrugter.
Vi mangler at finde juvelen. Den må være i en boks eller et skatkammer.
Sådan er det i de her spil.
Jeg kom forbi en boks på vej herhen. Én indgang, dør af metertykt stål.
Eneste vej ind er et loftgitter.
Jeg tror, jeg har regnet det ud.
Man skal bare blive på de hævede.
Jürgen den Brutale venter.
Lad mig så høre: Hvilken bror er hvilken?
Hvad mener du?
Hvilken bror er hvilken?
Hvem af jer er Augustus, og hvem er Tomatoli?
Jeg er Augustus.
Og jeg er Tommytolik.
Augustus Kababik.
Den klogeste mand i hele Jumanji.
Ja, det er så meget mig.
Og Tomatoli Kababik. - Det er mig.
Den tapreste eunuk.
Hvabehar? - Sagde du "eunuk"?
Tomatoli Kababik. Alle har hørt om dit store og uselviske offer, -
- da du gav dine testikler for at redde provinsen fra syndfloden.
Det må være en misfor... - Naturligvis.
Alle har hørt om min lillebror og hans berømte testikler, hvor de så end er.
Hvor de så end er.
Stop nu lige en halv. Lad os få én ting på det rene.
Han er supertapper. Jeg har altid været superklog, -
- og han er supertapper. Og supernosseløs.
Sludder! Mine nosser er lige her.
I ånden.
De er med os i ånden. Altid.
Naturligvis.
Ikke også, brormand?
Jo.
Jeg har ingen nosser.
Der er kisten.
Så er det dig, morfar.
Mig? - Det er dig, der er listetyv.
Din figur, Ming. - Ming?
Ja, din avatar hedder Ming. Du har dirke i din taske.
Hvorfor skulle jeg have dirke? - Fordi Ming er listetyv.
Er det ikke bedre, I gør det? - Du har evnerne.
Har jeg det? - Ikke dig, Ming.
Nå ja, Ming.
Spørg nu ikke, hvem Ming er.
Ikke dårligt, vel?
Så skal vi bare finde ud af, hvordan vi får dig ud herfra.
Skal vi?
Det er blæret.
Velkommen. Må jeg byde på et stykke kage?
Nej! Nej! Nej!
Ellers tak.
Rolig.
Det gad jeg godt se hende Ming gøre!
Vi har et lille problem.
Tak.
Brødrene Kababik, lad mig præsentere Jürgen den Brutale.
Så mødes vi endelig på denne historiske dag.
Ja, det er en ære at møde Dem.
Deres Nåde, hvis det er Falkejuvelen, -
- der pryder Deres kraftige og kødfulde hals, -
- så må vi No hellere tage den.
I dag smedes et ubrydeligt forbund.
Jeres familier slutter op om mig, og land efter land vil vi erobre verden.
Derfor spørger jeg på denne historiske dag:
Hvor er hun?
Hvor er hvem? - Hvem taler du om?
Jeres søster. Min tilkommende brud.
Ved du hvad? Jeg tror, der er sket en misforståelse.
Hvor er jeres søster?
Hvilken søster taler vi om? Debbie eller Brooke...
... eller Sierra?
Hvor er jeres søster?
Hun er ved at gøre sig i stand henne på hotellet ligesom alle andre brude.
Hænger ud med veninderne, får sat hår og ordnet negle...
Hvis I er kommet uden jeres søster...
... kan jeg blive nødt til at kappe hovederne af jer.
Så nu spørger jeg en sidste gang:
Hvor er jeres søster?
Jeg er her.
Gwendolyn Hortencia Lewelda Kababik, er det dig?
Ja, det er mig.
Så vær god, brutale herre, at lade mine brødre gå.
Og har du i sinde i denne stund -
- at ægte Jürgen den Brutale af Zhatmire?
Jep, det er planen.
Og har du i sinde at føde hans børn og med blodets bånd knytte dette forbund?
Ja.
Gwendolyn Kababik, -
- kendt i den ganske verden for din skønhed og snilde.
Og nu -
- er du min.
Må jeg holde Falkejuvelen?
Naturligvis, min brud.
Tak.
Tag den.
Jürgen den Brutale...
Brødrene Kababik er blevet opholdt i Gorek.
Disse tre er bedragere!
Grib dem! - Nej, nej, vi kan forklare!
Jeg glemte at fortælle dig en ting.
Jeg har fyr på.
Skrid! - Hold jer væk!
Forsvind!
Jeg griller jer, bitches! Jeg brænder fjæset af jer!
Jeg møder brødrene i Gorek. Dræb dem alle sammen!
Efter ham! Få fat i juvelen! Du skal ikke tænke på os.
Rygsækken!
Pas på, jeg kan geometri!
Det er ikke for sjov. Hold jer væk!
Fridge, vi dør!
Er der nogen, der vil danse med bruden?
Skal du have noget klinket? Kom an!
Nunchakuer.
Sejest!
Vi gjorde det. - Af sted!
Kom nu, kom nu!
Se!
Er det Spencer?
Nej!
Spencer!
Hvem er du?
Jeg er dr. Smolder Bravestone.
SVAGHED: JUMANJIBÆR
Spencer!
Han siger, du skal hoppe op på ryggen af ham.
Åh nej. Milo!
Hvad er det, han gør? - Vent.
Milo!
Sådan, Milo!
Vi kommer, Spencer!
"Vis den til solen."
Morfar, juvelen! Du skal vise den til solen!
Kom så, Milo!
"Dets navn I råbe må."
Jumanji!
Hvad sagde de?
Jumanji?
Vi vandt!
Sæt mig ned.
Sæt mig ned, for helvede.
Var det den her, I ledte efter? - Morfar, I var formidable.
Ja, ham Milo har mange talenter.
Milo og Eddie.
Hvad sker der nu?
Flot klaret, eventyrere. I har reddet Jumanji. Igen.
Med Deres tilladelse, dr. Bravestone, vil jeg nu tage mig af juvelen.
Jeg vil vogte den med mit liv -
- og bringe den tilbage til Avianprovinsens ældste.
Dermed er jeres opgave løst.
Hele Jumanji takker jer. Desværre må vi nu tage afsked.
Desværre? Jeg er eddermame klar til at komme væk herfra.
Hvad?
Mener du det?
I tror, det er løgn. - Hvad sagde han?
Han sagde... - At han vil blive her.
Han siger, at nogen må holde et vågent øje med stedet her.
Og at han er 75 år og lige har lært at flyve.
Men så kommer han aldrig ud.
Det ved han.
Åh, Milo...
Bedst, som jeg har fået dig tilbage, skal jeg nu miste dig for altid.
"Du mister mig ikke. Jeg vil altid være hos dig."
At være din kompagnon -
- er noget af det bedste, jeg nogensinde har været.
Han siger tak.
Nej. Det er mig, der takker, Milo.
Pas godt på dig selv, Milo!
Farvel, Hr. Walker!
Det er min kompagnon.
Alle bør være så heldige at få en ven som Milo.
Kom, morfar. Nu tager vi hjem.
Venner...
Tak, fordi I tog efter mig.
Hvis du gør det igen, må du rådne op her, for jeg tager ikke tilbage.
Er alle okay?
Er du okay, morfar?
Ja, jeg har det fint.
Hold da kæft!
Slag på firkant. Kontraslag... - Den store knap nedenunder?
Nej, den store over R'et. Knap nummer to.
Slag, slag, kontraslag.
Og du sparker mig med O.
Hør engang. At blive gammel... - Jeg ved det. Det er noget hø.
At blive gammel...
... er en gave.
Det glemmer jeg af og til.
Men det er det.
Hvad mere skulle man ønske sig?
Hej med jer. Har I haft en god dag?
Den var pragtfuld.
Spencer har lært mig at spille computerspil.
Nej, fandeme nej.
Går det, morfar?
Ja. Jeg har mange gode minder herfra.
Eddie? Er det dig?
Nora.
Hejsa.
Hej med jer.
Hej, bro.
Hvordan går forretningen? - Du ved, hvordan det er.
Min bestyrer sagde op for nylig. Alting har sejlet lige siden.
Det er svært at finde folk, der kan deres kram.
Men det ved du jo alt om.
Har du brug for en hjælpende hånd?
Mener du det? Jeg mener... Det ville være mig en ære.
Det er dejligt at se dig, Eddie.
I lige måde.
Jeg sætter lige den her hen, -
- hvor jeg var på vej hen. Jeg kommer straks tilbage.
I må altså komme til New York.
Det vil jeg rigtig gerne.
Vores team for evigt.
For evigt.
Altid.
For evigt og altid?
Vi holder sammen.
Lige én ting.
Kan vi aftale aldrig at tage tilbage dertil?
Det troede jeg, vi allerede havde aftalt.
Undskyld, det blev så sent. På denne årstid går alle fyr i stykker.
Det er helt i orden. Jeg er bare glad for, du kom.
Det står herovre.
Er det en gammel spillekonsol?
Ja, det er det sikkert. Den er min søns.
Jeg er inkarneret gamer. Jeg har aldrig set sådan en før.
Den er vist gået i stykker.
Du skal nok ikke røre ved den.
Udgivet af UNiTAiL www.DanishBits.org
Oversættelse: Henrik Thøgersen Scandinavian Text Service